Whina Cooper

Dame Whina Cooper ([fi-na ku-pĕr], nama lahirnya Hōhepine Te Wake, 9 Disember 1895 – 26 Mac 1994) ialah seorang aktivis dari New Zealand yang memperjuangkan hak-hak yang setara dalam kalangan kaum wanita masyarakat Māori.

Dari tahun 1951 sehingga tahun 1957, beliau mengetuai Liga Kebajikan Wanita Māori yang banyak meningkatkan taraf hidup wanita Māori dari segi kesihatan, perumahan, pendidikan, dan kebajikan untuk wanita masyarakat tersebut.

Beliau turut terlibat mengadakan suatu hikoi (perarakan panjang) dari hujung utara Pulau Utara ke bangunan Parlimen di Wellington pada 1975 sebagai tanda tunjuk perasaan terhadap tindakan perampasan semberono hak milik tanah orang Māori.

Pengaruh yang wujud hasil perjuangannya mendapat perhatian daripada kerajaan New Zealand, malah beliau diberikan gelaran Te Whaea o te Motu ("Ibu kepada Negara") ke atas beliau.

Rujukan

Bacaan lanjut
King, Michael (2003). Cooper, Whina 1895 - 1994 (biography of Dame Whina Cooper)

Pautan luar
"Whina: Te Whaea o Te Motu", dokumentari bertairkh 1992 mengenai beliau

Kategori: Kelahiran 1895
Kategori: Kematian 1994